Chimildiq ota jome masjidi. Chimildiq ota jome masjidi – Oʻzbekiston Respublikasi Musulmonlar idorasi tasarrufidagi jome masjid. Toshkent viloyati, Boʻka tumanida joylashgan boʻlib, tumanning masjid va madrasalar tarkibiga kirad. Joylashuvi va faoliyati. Chimildiq ota jome masjidi Toshkent viloyati hududidagi Boʻka tumani, Turon qishloq fuqarolar yigʻiniga qarashli boʻlgan Xoʻja qoʻrgʻon mahalla fuqarolar yigʻini Chimboy koʻchasida joylashgan. Tuman hokimligi tomonidan jome masjid uchun 0.40 gektar joyda 5500 kishiga yaqin boʻlgan namozxonlarga moʻljallangan bino, xonaqoh, tahoratxona, avtoturargoh, ziyoratchilar uchun maxsus alohida xonalar barpo etilgan. Mazkur masjidga Turon qishloq fuqarolar yigʻini, Xoʻja qoʻrgʻon mahalla fuqarolar yigʻini, Amir Temur mahalla fuqarolar yigʻini, Olmaliq mahalla fuqarolar yigʻini, Sirli diyor mahalla fuqarolar yigʻini, Gulobod mahalla fuqarolar yigʻini, Anorzor mahalla fuqarolar yigʻini, U. Yoqubov mahalla fuqarolar yigʻini, Azim Diyor mahalla fuqarolar yigʻini, Soxibkorlar mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Ismoiljon domla Mardonov hisoblanadi. Tarixi. Chimildiq ota jome masjidi qachon va kim tomonidan asos solinganligi haqida deyarli maʼlumotlar yetarli emas. Mustaqillik yillarining dastlabki paytlarida mahalliy aholining faollari, nuroniylar, homiylar tashabbusi bilan jome masjid binosi qayta remont qilindi va namozxonlarga havola qilindi. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 23-oktabr kuni oʻtkazlib, uning ustavi Toshkent viloyat adliya boshqarmasida roʻyxatga olingan.